GiliGold/VAD_KnessetCorpus huggingface dataset:
אלעד עמיחי: זה מספיק לנו, כי הקצינו כבר, יש לנו עוד יתרות משנה שעברה.
אלעד עמיחי: זו לא שנה ראשונה, יש לנו חברה עובדת עם חוזה קיים, זה רק להשלמה.
אלעד עמיחי: שוב, היטל ההטמנה, ברגע שהוא הוקצה לנושא המחזור הוא בעצם כולל גם את נושא הפיקדון.
אלעד עמיחי: כל דבר שחסר לנו לנושא הפיקדון, יש לנו כספים שאנחנו מקצים גם מהיטל ההטמנה לביקורת.
אלעד עמיחי: מה שלא ציינתי בהתחלה, שהחשבון הזה הוא די קפוא.
אלעד עמיחי: עם התיקון לחוק הפיקדון, למעשה אין כמעט תשלומים נוספים, אנחנו מקווים שלא יהיו קנסות גם, אז למעשה החשבון הזה הולך ונגמר וברגע שנקצה את הכספים ונממש אותם, הוא יתאפס מתי שהוא פחות או יותר ונישאר עם החשבון העיקרי לטובת המחזור, חשבון היטל ההטמנה.
אביגיל כספי: מוצו כל הצרכים על פי חוק הפיקדון?
אביגיל כספי: סעיף 21 אומר שקודם כל הכסף אמור לשמש לעידוד מחזור של מכלי משקה ורק אחרי זה הוא מעבר למטרות האחרות של סעיף 10 וחוק שמירת הניקיון.
אביגיל כספי: האם באמת יש מספיק מכלי איסוף והאם אין צורך בייחוד תקציב מסוים למטרת---
אלעד עמיחי: כמו שהיושב ראש זוכר בוודאי, בהסכם או בסיכום שהגענו עם תיקון חוק הפיקדון השנה, ב-2010, סוכם שתאגיד המחזור, יצרני המשקאות יציבו על חשבונם 12,000 מכלי איסוף חדשים ולכן זה ייתר את הצורך של המשרד להשקיע כספים.
אלעד עמיחי: פעולות לעידוד והסברה למחזור אנחנו עושים באופן מסיבי דרך חשבון היטל ההטמנה, פעולות אכיפה, כמו שציינתי, בהיקף של עשרות מיליוני שקלים בשנה, ושוב, עם החקיקה של חוק האריזות, היטל ההטמנה, מהפכת המחזור שהשר מוביל, זה לא ענייני להתמקד חזרה בנושא הבקבוקים בלבד, ולכן אנחנו מקדישים, בראייה כוללת, שהבקבוקים והפיקדון בפנים.
אלעד עמיחי: תשתיות, למה ששאלת, דאגנו שיצרני המשקאות יציבו על חשבונם ברשויות המקומיות, אכיפה - אנחנו משקיעים מכוחותינו, הסברה וחינוך - מחשבון היטל ההטמנה, ואני חושב שאנחנו נותנים מענה טוב מאוד.
אלעד עמיחי: העלינו את אחוזי המחזור, את יעדי המחזור, הוספנו את מכלי המשקה הגדולים לחוק הפיקדון, כך שאני חושב שבסך הכל נתנו מענה גם בחקיקה וגם במעשה לנושא מכלי המשקה.
אביגיל כספי: אבל סך הכל אין תוספת תקציב לעניין הזה.
אלעד עמיחי: אין לנו צורך.
אלעד עמיחי: השקענו עשרות מיליונים, גם בשנים קודמות וגם דרך היטל ההטמנה.
אביגיל כספי: רק רציתי להביא לתשומת לב הוועדה שאף אחד מהסעיפים התקציביים לא מתייחס, לא בעקיפין ולא במישרין, ל---
כרמל שאמה-הכהן: התשובה שלו סיפקה אותך?
אביגיל כספי: אני חושבת שכן.
ג'וש פדרסן: למעט ה-500,000 שקל בקרה.
אביגיל כספי: אבל בקרה ומחשוב, זה מתייחס ל---
אלעד עמיחי: ה-500,000 הם ספציפית לחוק הפיקדון.
ג'וש פדרסן: בקרה ואכיפת הוראות הפיקדון.
כרמל שאמה-הכהן: צבי, יש לך משהו לומר בעניין?
צבי לביא: הם אספו 100% כבר?
כרמל שאמה-הכהן: 99.999.
צבי לביא: לא יכול להיות.
צבי לביא: נתנו להם הנחות של 80%.
אלעד עמיחי: נשקיע במחשוב אז נדע.
אלעד עמיחי: אתה צודק, יגיעו ל-70% השנה.
כרמל שאמה-הכהן: מאחר ואין הערות לאף אחד מחברי הכנסת, ועניתם לשאלות הייעוץ המשפטי, אנחנו מאשרים לכם את התקציב.
אלעד עמיחי: תודה רבה.
כרמל שאמה-הכהן: אנחנו פותחים ישיבה של ועדת הכלכלה.
כרמל שאמה-הכהן: על סדר היום צו תעבורה (החלת הוראות פקודת התעבורה על רכבת מקומית – הוראת שעה) (תיקון מספר 3), התשע"א-2011 וצו מסילות הברזל (דחיית תחילתו של תיקון מספר 6 לפקודת מסילות הברזל), התשע"א-2011.
כרמל שאמה-הכהן: סעיף נוסף על סדר היום הוא תקנות מסילות הברזל (החלת תקנות תעבורה), התשע"א-2011.
כרמל שאמה-הכהן: כן, משרד התחבורה?
הילה הדר: "צו התעבורה (החלת הוראות פקודת התעבורה על רכבת מקומית – הוראת שעה) (תיקון מספר 3), התשע"א-2011.
הילה הדר: בתוקף סמכותי לפי סעיף 2 לחוק התעבורה (החלת הוראות פקודת התעבורה על רכבת מקומית - הוראת שעה), התש"ע-2009 (להלן – החוק).
הילה הדר: לאחר שנוכחתי כי הדבר דרוש לשם השלמת ביצוען של הפעולות הנדרשות להפעלה בטוחה של רכבת מקומית, ובאישור ועדת הכלכלה של הכנסת, אני מורה: הארכת תקופת הניסוי - "1.
הילה הדר: תקופת הניסוי כמשמעה בסעיף 1 לחוק מוארכת עד ליום ט"ו באלול התשע"א-14 בספטמבר 2011".
הילה הדר: נוכח המצב דהיום אנחנו מבקשים להאריך את תקופת הניסוי עד ה-14 בספטמבר.
כרמל שאמה-הכהן: מה הסיבה?
הילה הדר: שמחה, תוכל לפרט מה מצבנו מבחינה טכנית?
שמחה אורנשטיין: אנחנו נמצאים היום במצב שיועצי הבטיחות הבלתי תלויים אמורים לתת מחר את הדוח שלהם, שכנראה הוא לא יהיה שחור ולבן, ולכן אנחנו צריכים עוד זמן לנושא הזה.
כרמל שאמה-הכהן: למה התכנסנו היום?
כרמל שאמה-הכהן: היינו מתכנסים מחר.
הילה הדר: המועד הזה נקבע כשסברנו שמועד התחילה יהיה ב-19 באוגוסט וביקשנו את עזרתה של הוועדה על מנת שנוכל לאשר את תקנות התעבורה.
הילה הדר: היום בבוקר נמסר לנו שלצערנו לא ניתן למעשה להפעיל ב-19 באוגוסט ולפיכך אנחנו מבקשים להאריך את תקופת הניסוי עד ה-14 בספטמבר.
צ'ארלס סלומון: נכון לרגע זה יש שני נושאים מרכזיים שהם הנושאים שיאפשרו את הנסיעה עם נוסעים, ואם כן באיזה תנאים.
צ'ארלס סלומון: אחד, לזכיין יש בעיות עם מערכת הכרטוס, ובנושא הזה היום בערב יש ישיבה מתוכננת אצל המנהל הכללי של משרד התחבורה יחד עם הזכיין, כאשר בדיון בוררות---
כרמל שאמה-הכהן: מה הבעיה עם הכרטוס?
צ'ארלס סלומון: יש תנאים מסוימים, מבחינת סוג הכרטיסים שהזכיין צריך לייצר, ונכון לרגע זה יש לו בעיות עם המערכת כאשר הסיכום היה שהזכיין הולך לבוא ולהציג הצעה לפתרון וזה בעצם מה שמתוכנן להיום.
צ'ארלס סלומון: שניים, מה ששמחה אמר, שהוא מיחידת המהנדס של צוות תכנית אב ירושלים, בצד של המדינה, יש צוות בודקים עצמאיים מגרמניה שמלווים את כל התהליך הזה מבחינת ההיבט של הבטיחות ונכון לרגע זה, כפי ששמחה אמר, אנחנו מתוכננים לקבל את התייחסותם לנייר שנשלח על ידי הזכיין בסוף שבוע שעבר, כשהזכיין מבקש להתחשב במצב של המערכות אצלו, לבוא ולתת אישור חלקי למצב של מספר יותר מצומצם של רכבות ובין רכבת לרכבת סך של כ-11 דקות.
צ'ארלס סלומון: הדבר הזה כרגע בבחינה על ידי הבודקים הבטיחותיים העצמאיים כאשר הם מתוכננים לתת את ההתייחסות שלהם להצעה של הזכיין, או היום בערב, או מחר בבוקר.
צ'ארלס סלומון: בנוסף לנושא של הכרטוס והנושא של הבטיחות, הזכיין נמצא במצב כזה שהוא מתכנן את ההעדפה ברמזורים, מגיש את התכניות למדינה.
צ'ארלס סלומון: יש פה תהליך של העבודה שאנחנו מקווים שיביא למצב כזה שלכחצי מסך כל הרמזורים לאורך הקו תהיה העדפה במועד ההפעלה עם נוסעים, או בקירוב ל-, כאשר יש מאמץ מאוד גדול מכל הצדדים לבוא ולפחות לייצר מצב כזה שאותם צמתים שיורשו יותקנו עם העדפה בימים הקרובים.
צ'ארלס סלומון: בסך הכל אלה הנושאים העיקריים שכרגע נמצאים בתהליך כאשר הזכיין מכיר בעובדה שיש לו בעיות מסוימות במערכות ומנסה לייצר מצב כזה שעד ה-19 יהיה ניתן לצאת לדרך, אם כי לצאת לדרך ברמה מוגבלת.
צ'ארלס סלומון: הבקשה לנו זה לייצר מצב כזה שהתקופה בין ה-19.8 עד ה-14.9 גם תוכר כחלק מתקופת הניסוי.
כרמל שאמה-הכהן: חבר הכנסת וקנין, ביקש משרד התחבורה לדחות את ההפעלה של הרכבת מה-18 באוגוסט ל-14 בספטמבר.
צ'ארלס סלומון: זו לא הבקשה.
צ'ארלס סלומון: הבקשה המדויקת זה להכיר בתקופה שבין---
כרמל שאמה-הכהן: זה לדחות את ההפעלה.
צ'ארלס סלומון: להאריך את התקופה ולהגדיר את המועד עד המועד שנקבע ליישום של החוק, שזה 14.9 כתקופת הניסוי.
צ'ארלס סלומון: זה צריך להיות מאוד מדויק.
כרמל שאמה-הכהן: דחיית ההפעלה המסחרית.
גיתית שיינין: אם יותר לי, כבודו, בהמשך למה שמר סלומון אמר, אנחנו כמובן עושים את כל מה שאפשר לעשות במגבלות הזמן כרגע כדי להיערך להפעלה, בכל פורמט שהוא שיאושר, כפי שמר סלומון ציין, על ידי אותו גורם בטיחות.
גיתית שיינין: אנחנו שלחנו אי אילו המלצות, כפי שאמר מר סלומון, בסופו של דבר אם אותו גורם בטיחות ירצה להפעיל במתכונת מוגבלת יותר או פחות, זה יהיה לשיקולו של אותו גורם בטיחות ואנחנו מחכים לקבל את אישור הבטיחות.
כרמל שאמה-הכהן: מחר הדוח הזה?
צ'ארלס סלומון: או היום בערב או מחר בבוקר.
צ'ארלס סלומון: התהליך בכל זאת נמצא בביצוע, עניין של באמת עבודה מאוד מאומצת של כל הצדדים, כדי---
יצחק וקנין: זאת אומרת ב-14 אתם מתכוונים לעשות את ההפעלה המסחרית, לא המלאה.
גיתית שיינין: נכון לעכשיו אנחנו נראה מה קורה עם הנושא של אישור הבטיחות.
גיתית שיינין: נכון לעכשיו עדיין מדברים על להפעיל במתכונת מוגבלת כלשהי בסוף השבוע הזה, אלא אם משרד התחבורה, המדינה, יגידו לנו שלא, אבל נכון לעכשיו יש מתכונת מוגבלת מסוימת שמתוכננת להפעלה לסוף השבוע הזה.
כרמל שאמה-הכהן: אני פגשתי במקרה את המנהל הכללי שלכם לפני ימים בודדים ושאלתי אותו 'מתחילים להפעיל?' והוא אמר לי 'בוודאי'.
כרמל שאמה-הכהן: אני לא מבין מה...
גיתית שיינין: נכון, האישור שמבקש משרד התחבורה, ואני בטוחה שחבריי כאן ירחיבו בנושא, הוא לדחיית החוק, מכיוון שעדיין נדרש---
איתי עצמון: גם וגם.
גיתית שיינין: זה יהיה סוג של תקופת הרצה עם נוסעים, אבל תהיה הפעלה---
יצחק וקנין: למה דרושה לכם דחיית החוק?
יצחק וקנין: מישהו יכול להסביר?
איתי עצמון: אני לא כל כך הבנתי למה את מתכוונת תקופת ניסוי מוגבלת.
איתי עצמון: זו תקופת הניסוי, כמשמעותה בחוק התעבורה שקבע בכלל את ההוראות לעניין תקופת הניסוי וכאן בעצם מבקש משרד התחבורה להאריך את תוקפה של תקופת הניסוי עד ל-14 בספטמבר, ובמקביל, בצו נוסף שהוועדה מיד תדון בו, לדחות את מועד תחילתו של תיקון מספר 6 לפקודת מסילות הברזל מכיוון שכפי שהוועדה שמעה כבר בדיון הקודם, ב-2 באוגוסט, אם אינני טועה, חוק התעבורה ותיקון מספר 6 לפקודת מסילות הברזל אינם יכולים לחיות באותו זמן, הם עלולים לסתור אחד את השני.
הילה הדר: מה שרציתי להוסיף הוא שהיות שמבחינת הזכיין, או לפחות ככל שידוע לנו בעקבות אותו דוח בלתי תלוי של הגורמים המייעצים, לא ניתן לבצע הפעלה וההפעלה צריכה להיות במסגרת מסוימת, תחולתו של החוק אמורה להידחות וכדי לא לייצר לאקונה, אנחנו מבקשים להאריך את ההסדרים שחלים בתקופת הניסוי.
איתי עצמון: כי תקופת הניסוי תוסיף להתקיים.
הילה הדר: וגם העניין של עליית נוסעים וכולי הוא גם---
יצחק וקנין: לכמה זמן בחוק נקבעה תקופת הניסוי?
איתי עצמון: תקופת הניסוי כרגע קבועה עד ל-18 באוגוסט.
הילה הדר: כן, שזה יום חמישי הקרוב.
גיתית שיינין: אם אני לא טועה, אני חושבת שהבלבול שנוצר כאן הוא מהעובדה שמתכננים לעשות נסיעות עם נוסעים החל מיום שישי, השאלה מה המסגרת---
יצחק וקנין: עדיין במסגרת ניסוי, לא בתשלום.
יצחק וקנין: זה עם תשלום?
צ'ארלס סלומון: הכוונה היא שזה כן יהיה עם תשלום.
צ'ארלס סלומון: שוב פעם, כל הכוונה זה להכיר בעובדה שאין היום בשלות מלאה של המערכות.
צ'ארלס סלומון: מנסים לעשות כל מאמץ לצאת לדרך עם נוסעים אחרי קבלת אישור כנראה עם הסתייגויות של גורם הבטיחות הבלתי תלוי וגם שהזכיין יציע למדינה פתרון זמני, ארעי, בגלל שאין להם בשלות מלאה בכל מה שקשור למערכות הכרטוס.
צ'ארלס סלומון: בו זמנית יוצאים לדרך ומנסים להפעיל את המערכת כשכולם משדרים שהמערכת לא תהיה במתכונת הסופית והמלאה ובזמן מה מקווים שכל מה שקשור למערכת הכרטוס, הזכיין יידע לבוא ולייצר את מה שכתוב בחוזה הזיכיון וגם בדברים נוספים, כולל ההתקנה של הצמתים שיש בהם צורך לבוא ולייצר את ההעדפה לאחר ההפעלה הראשונית.
צ'ארלס סלומון: כל זה יתבצע בהמשך הדרך, אחרי תחילת ההפעלה המסחרית החלקית.
צ'ארלס סלומון: זה בעצם הסטטוס של הדברים.
צ'ארלס סלומון: מבחינת המעמד המשפטי---
איתי עצמון: מבחינה משפטית אין הבדל אם תקופת ניסוי היא חלקית או לא חלקית, זה עדיין תקופת ניסוי כמשמעותה בחוק התעבורה.
יצחק וקנין: אבל מה שאני מבין, שכל הדחייה היא לא בגלל כל הפעולה הזאת, היא בגלל שיש סתירה, כמו שאתה אמרת.
איתי עצמון: הסתירה שעליה דיברתי היא בין חוק התעבורה שקובע הוראות לעניין תקופת הניסוי לבין תיקון מספר 6 לפקודת מסילות הברזל, שבעצם קובע את כל הרגולציה שתחול על הרכבת הקלה, לרבות היתר הפעלה, רישוי נהגים וכולי.
יצחק וקנין: בגלל זה הם צריכים את הדחייה, לא בגלל כל ה...
איתי עצמון: הם לא ערוכים לתחילת הפעלה מסחרית.
צ'ארלס מלאה: המלאה.
הילה הדר: ויש גם בעיה של בטיחות.
צ'ארלס סלומון: אמרתי.
צ'ארלס סלומון: אני חושב שהדברים ברורים.
יצחק וקנין: אין מה לעשות, המציאות היא מציאות.
יצחק וקנין: את המציאות אי אפשר ל...
יצחק וקנין: גם אם נמתח אותה, לא נשנה כלום.
גיתית שיינין: על הנושא של התקנת הרמזורים כבר דיברנו כמה וכמה פעמים, זה כבר היה ידוע מזמן.
גיתית שיינין: בסדר, זה...
צ'ארלס סלומון: הסטטוס הוא הסטטוס כפי שתיארתי.
כרמל שאמה-הכהן: היום בערב או מחר יהיה את הדוח.
צ'ארלס סלומון: אנחנו מקווים מאוד.
כרמל שאמה-הכהן: אנחנו נאשר את הצו.
כרמל שאמה-הכהן: מאחר והדיון היה עדיף שהיה אחרי הדוח אני אגיש בקשה לרוויזיה, אני אבקש לראות את הדוח ואז נאשר באופן סופי.
איתי עצמון: אם אתה לא תקיים את הדיון מחדש, בכל מקרה זה מאושר.
איתי עצמון: אתה אומר שאתה תשקול להגיש בקשה---
כרמל שאמה-הכהן: אם אני אגיש רוויזיה, אז הצו לא מאושר.
כרמל שאמה-הכהן: אם לא, מושך את הרוויזיה והצו נכנס לתוקף.
איתי עצמון: בכל מקרה תמיד יש לחבר כנסת סמכות להגיש בקשה ל---
כרמל שאמה-הכהן: לא, ברגע שהמכתב יוצא מהוועדה, אין לך אפשרות להגיש רוויזיה.
כרמל שאמה-הכהן: מי בעד אישור הצו?
כרמל שאמה-הכהן: הצבעה בעד – רוב נגד – מיעוט הצו אאושר.
יצחק וקנין: אני מבין שעוברים לתקנות.
יצחק וקנין: אם כן, רבותיי, תקנות מסילות הברזל (החלת תקנות התעבורה), התשע"א-2011, רכבת מקומית.
יצחק וקנין: אתם רוצים לתת הסבר מקדים?
הילה הדר: התקנות האלה, שאנחנו מבקשים את אישורה של הוועדה, נועדו לתקופת ההפעלה של הרכבת המקומית.
הילה הדר: עד היום במשך שנתיים, אולי יותר, המועד הספציפי לא זכור לי, התקנות האלה הוחלו כחלק מהחלתן של תקנות התעבורה על תקופת הניסוי.
הילה הדר: כעת, לאחר שהתקופה הזאת צפויה להסתיים, אנחנו מבקשים למעשה להחיל את אותה מתכונת, אבל כיום דרך פקודת מסילות הברזל, שכן יש סעיף הסמכה, ב-46ג(ב) שקובע ששר התחבורה יהיה רשאי להתקין בתקנות את תחולתן של תקנות התעבורה לצורך הרכבת המקומית.
הילה הדר: באופן כללי תקנות התעבורה יחולו אלא אם כן יש עניינים ספציפיים, כמו למשל שינויים מחויבים, כמו למשל ההסדר של רישיון נהיגת רכבת לעומת רישיון נהיגת רכב, רשות רישוי שהחליף אותה המנהל, העניינים הספציפיים האלה, נאמר במפורש שהם יוחלפו, ותיקונים ספציפיים שגם הם נקובים כאן בהצעה לתקנות.
איתי עצמון: ככל להיות שהדבר עולה בקנה אחד עם הסעיף המסמיך שמדבר על שינויים שנדרשים או מחויבים ממאפייני המסילה שהוקמה בדרך.
איתי עצמון: זה הסעיף שמתווה את שיקול דעתו של השר בבואו להחיל את תקנות התעבורה על רכבת מקומית.
הילה הדר: נכון מאוד.
הילה הדר: התקנות נבדקו מנקודת המבט של מה שקורה ברכבת, מה שקורה בתנועה שלה על המסילה, מה הן ההוראות שרלוונטיות או לא רלוונטיות ואילו תיקונים ספציפיים צריכים להיעשות.
יצחק וקנין: אוקי, את יכולה להתחיל את ההקראה.
הילה הדר: (מקריאה): "תקנות מסילות הברזל (החלת תקנות התעבורה), התשע"א-2011.
הילה הדר: "בתוקף סמכותי לפי סעיפים 46ג(ב), 57(א)(א)(5) ו-(א)(7) לפקודת מסילות הברזל (נוסח חדש), התשל"ב-1972 (להלן - הפקודה), באישור ועדת הכלכלה של הכנסת לפי סעיף 21א(א) לחוק יסוד הכנסת וסעיף 2(ב) לחוק העונשין, התשל"ז-1977, אני מתקין תקנות אלה: "החלת תקנות התעבורה.
הילה הדר: 1.
הילה הדר: תקנות התעבורה, התשכ"א-1961 (להלן - תקנות התעבורה) החלות לעניין רכב יחולו לעניין רכבת מקומית כאילו היתה רכב, ותקנות התעבורה החלות לעניין רישיון נהיגה יחולו על רישיון נהיגת רכבת מקומית, הכל לפי העניין, בשינויים המחויבים ובשינויים אלה:".
הילה הדר: אני רוצה לעשות איזה שהם סוגריים; הנוסח שאני מקריאה היה בעקבות שיחות נוספות שהתקיימו מול היועץ המשפטי לוועדה ומחשבות נוספות, על מנת להביא בפני הוועדה את הנוסח כפי שצריך, לכן הוספתי כאן את המלה 'הכל'.
הילה הדר: אני רק אבהיר, נקבנו במונח 'לעניין רכבת מקומית', כך שבעצם ההתייחסות היא התייחסות רחבה, להסתכל על הקונספט שבו הדברים נקראים ומה קיים בשטח ומה אפשרי.
הילה הדר: (מקריאה): "(1) בכל מקום לעניין רישיון נהיגת רכבת מקומית, במקום "רשות הרישוי" ייקרא "המנהל" ".
הילה הדר: כפי שנאמר קודם, היות שהמנהל הוא בעל הפונקציה שנותן רישיונות, פועל במסגרת של רכבת מקומית, לפיכך 'רשות הרישוי' הומרה ב'מנהל'.
איתי עצמון: אתה מאשר, או אתה רוצה לאשר את כל התקנות?
יצחק וקנין: אני אאשר את כל התקנה ביחד, אחרי שנשמע את כל ההערות.
הילה הדר: (מקריאה): "(2) בתקנה 1 ייקרא: "(א) אחרי ההגדרה "מלגזה" ייקרא: " "המנהל" – המנהל לעניין מסילת ברזל מקומית שמונה לפי סעיף 2א לפקודת מסילות הברזל".
יצחק וקנין: לא, משהו כאן לא מסתדר עם הנוסח.
הילה הדר: אני רק מוסיפה כאן, לא ציינתי, זאת אותה תוספת שהיתה חסרה בנוסח שבפני הוועדה.
איתי עצמון: עורכת הדין הדר, הנוסח שאת קוראת עכשיו זה לא הנוסח שמונח בפני הוועדה, כלומר את הוספת שינויים בעקבות שיחות בינינו והערות ומחשבות נוספות, כמו שאמרת.
איתי עצמון: אני מציע שתפני את תשומת הלב בכל מקום שאת מבקשת שינוי לעומת מה שמונח בפני הוועדה, כדי שכולם יוכלו לעקוב.
יצחק וקנין: או שתחלקי לנו את הנוסח שלך, ובכל מקרה תסבירי את השינויים.
הילה הדר: בתקנה 1 מופיעה הגדרה כפי שזה מופיע בפניכם, הגדרה של מפגש מסילת ברזל.
הילה הדר: אנחנו מבקשים שזה ייראה (ב) וכעת אני מבקשת להקריא את תקנת משנה (א).
הילה הדר: (מקריאה): "(א) אחרי ההגדרה "מלגזה" ייקרא: " "המנהל" – המנהל לעניין מסילת ברזל מקומית שמונה לפי סעיף 2א לפקודת מסילות הברזל".
הילה הדר: התיקון הזה, רק לצורך ההבהרה, על מנת שיהיה ברור שמי שאמון על העניין הזה הוא המנהל, כי לפי התיקון של פקודת מסילות הברזל יש כמה מנהלים, גם לרכבת הכבדה, אז כאן התבקשה ההבהרה שייאמר שזה לעניין רכבת מקומית דווקא.
הילה הדר: "(ב) בהגדרה "מפגש מסילת ברזל", בסופה "למעט מפגש עם נתיב רכבת מקומית; "(ג) אחרי ההגדרה "נתיב" - "נתיב רכבת מקומית" - "נתיב המיועד לרכבת מקומית, כאמור בתמרור המוצב בכניסה אליו".
הילה הדר: לעניין מפגש מסילת ברזל ההקשר הזה איננו רלוונטי, יש שם דרישות מאוד ספציפיות לגבי תנועה של רכבת כבדה, ועל מנת שלא יהיו אי הבנות, אנחנו מבקשים כאן לייצר הבהרה.
הילה הדר: בהגדרה 'מפגש מסילת ברזל', אין הכוונה למפגש של נתיב רכבת מקומית, שזה גם למעשה מסילת ברזל, שנפגשת עם כביש שאיננו עם מסילת ברזל.
הילה הדר: לגבי הגדרה של נתיב רכבת מקומית, אנחנו מבקשים לייצר הגדרה חדשה של נתיב רכבת מקומית, נתיב שמיועד לנסיעה של רכבת מקומית שמה שמגדיר אותו זה התמרור שנמצא שם.
דנית גלעד: אני רק רוצה להבהיר שהכוונה היא שלפי תקנות התעבורה יתייחסו לנתיב רכבת מקומית כמו אל כביש, כי הוא נתיב, הוא חלק מכביש, ולא כמו אל מסילת ברזל, ולכן הסייג הזה שלא יתייחסו אל זה כאל מפגש מסילת ברזל.
יצחק וקנין: לכם יש הערות?
הילה הדר: (מקריאה): "(3) אחרי תקנה 18 ייקרא:".
הילה הדר: זה דומה לנוסח שבפניכם למעט מחיקה שאני אצביע עליה.
הילה הדר: "היוועצות רשות תמרור במנהל.
הילה הדר: 18א.
הילה הדר: לא יפעילו רשות תמרור מרכזית או רשות תמרור מקומית את סמכויותיהן בעניינים הנוגעים לתנועת רכבת מקומית, אלא אם כן התייעצו עם המנהל", וכאן, היות שהגדרנו את המנהל קודם, אין צורך להוסיף 'שמונה לפי פקודת מסילות הברזל', ולכן אנחנו מבקשים למחוק את זה.
הילה הדר: "אין באמור בתקנה זו כדי לגרוע מחובות ההתייעצות הקבועות בתקנה 18".
הילה הדר: המטרה היא לשמור על סמכויותיהן של רשות תמרור מקומית ורשות תמרור מרכזית.
הילה הדר: היות שמדובר בהשתלבות בדרך של הרכבת המקומית, למעשה חשוב שיהיה גורם אחד שמגדיר את התמרורים, שהוא חל גם על הרכבת המקומית וגם על המשתמשים האחרים בדרך, אבל היות שיש מאפיינים מיוחדים לרכבת המקומית, חשוב שאותן רשויות תמרור ייוודעו לצרכים מיוחדים של הרכבת המקומית, לכן יש חובה להיוועץ במנהל שאמון על הפן הזה של הרכבת המקומית.
יצחק וקנין: אני מצביע על סעיף 1, סעיפים קטנים (1), (2) ו-(3).
יצחק וקנין: כולל התיקונים שהקראתם.
יצחק וקנין: מי בעד כולל התיקונים?
יצחק וקנין: התקנות אושרו עד סעיף (3) כולל.
יצחק וקנין: הצבעה סעיף 1 (1),(2) ו-(3) בעד – רוב נגד – מיעוט התקנות אושרו
הילה הדר: (מקריאה): "(4) בתקנה 27(ה), הסיפה החל במלים "מכל שנת ייצור", לא תיקרא ובמקומה ייקרא "אם מותקן בה אמצעי טכנולוגי המאפשר ראות תקינה של הנעשה מצדי הרכבת המקומית לכל אורכה".
הילה הדר: " הנוסח שבפניכם כולל את האפשרות שאנחנו מוסיפים סיפה שכולה עבור הרכבת המקומית.
הילה הדר: לפי עיניו הבאמת מחודדות של היועץ המשפטי לוועדה, אין צורך להוסיף את זה בצורה כזאת אלא די בכך שההתייחסות כולה לתקנה תהיה עבור הרכבת המקומית.
הילה הדר: רק הסבר קצר לעניין הצורך; מטבע הדברים אי אפשר להסתכל אחורה, הנהג של הרכבת המקומית לא יכול להיעזר בשמשה האחורית, אבל הוא כן נעזר באמצעי טכנולוגי שמאפשר ראות תקינה של צדי הרכבת המקומית לכל אורכה ולכן אנחנו מבקשים לעשות את השינוי.
יצחק וקנין: אני מצביע על סעיף (4) כולל התיקונים.
יצחק וקנין: הצבעה סעיף 1 (4) בעד – רוב נגד – מיעוט הסעיף אושר
הילה הדר: (מקריאה): "(5) בתקנה 28, בתקנת משנה (א) בסופה ייקרא:" ואני מבקשת להוסיף על הנוסח שבפניכם.
הילה הדר: "לעניין זה יראו שימוש בציוד תקשורת המותאם לרכבת מקומית, לשם ביצוע תפקידו של הנוהג ברכבת המקומית, כפעולה להבטחת פעולתה התקינה של הרכבת המקומית".
הילה הדר: תקנה 28 עוסקת בכך שהנהג אמור להחזיק את הכידון ובהקשר שלנו הוא עשוי להיעזר באמצעי תקשורת שיוצר לו קשר עם מרכז הבקרה של הרכבת המקומית, לפיכך ביקשנו לייצר התאמה אל מול הצרכים של הרכבת המקומית.
יצחק וקנין: כל סעיף כזה שאנחנו מקריאים, מאחר והתקנות שהונחו הן לא אותן תקנות, אני חייב להגיד שאני מצביע על הסעיף הזה כולל התיקונים שהצעתם.
יצחק וקנין: הצבעה סעיף 1 (5) בעד – רוב נגד – מיעוט הסעיף אושר
הילה הדר: (מקריאה): "(6) בתקנה 30(א) אחרי "אוטובוס" ייקרא – "רכבת מקומית" ".
הילה הדר: תקנה 30 עוסקת בכך שמוביל תחבורה ציבורית שמשתמש באמצעי אופטי נדרש להחזיק איתו אמצעי אופטי חליפי ואנחנו מבקשים להוסיף את נהג הרכבת המקומית שיצטרך לעמוד בכך.
יצחק וקנין: מי בעד סעיף קטן (6)?
יצחק וקנין: הצבעה סעיף 1 (6) בעד – רוב נגד – מיעוט הסעיף אושר
הילה הדר: (מקריאה): "(7) בתקנה 38, אחרי תקנת משנה (א), ייקרא: "(א1) לא ינהג אדם רכב או בעל חיים בנתיב רכבת מקומית, אלא לשם חצייתם; הוראות תקנת משנה זו לא יחולו במקרים אלה: "(1) על מעבר של רכב ביטחון בנתיב רכבת מקומית כאשר הדבר דרוש לשם מילוי תפקידו וחלה", וכאן אני מבקשת להוסיף, שוב לפי שיחה עם היועץ המשפטי לוועדה, "וחלה לדעתו הכבדה ניכרת על הנסיעה בנתיב הנסיעה הרגיל של רכב הביטחון", וגם כאן אני מבקשת להוסיף "ותוך כדי נקיטת אמצעי זהירות על מנת למנוע סיכון או פגיעה בעוברי דרך או ברכוש; "(2) על רכב שהורשה לפי רישיון הרכב שלו, שניתן לו לפי פקודת התעבורה, לנסוע על מסילת ברזל מקומית".
הילה הדר: תקנה 38 עוסקת בעניין של מעבר בנתיב תחבורה ציבורית, גם מדרכה, גם שביל, וכאן אנחנו מבקשים להוסיף את האיסור לנהוג בעל חיים או רכב בנתיב רכבת מקומית, אלא לשם חצייה.
הילה הדר: אנחנו מבקשים לקבוע שני חריגים; חריג אחד זה של רכב ביטחון ואנחנו מבקשים כאן להוסיף מגבלה נוספת שלקוחה מתקנה אחרת כאן, כדי ליצור אחידות, כל זמן שהוא נוקט באמצעי זהירות למנוע סיכון או פגיעה בעוברי דרך.
הילה הדר: חריג נוסף הוא אם כתוב ברישיון הרכב של אותו רכב שמותר לו לנסוע על הפסים, ויש כלי רכב כאלה, ככל שידוע לנו, בשימושו של הזכיין לצרכי תחזוקה.
גיתית שיינין: אנחנו רוצים להעיר על זה שהתקנה הזו באה ומנסה לפתור מצב ברור, שצריך להיות לו פתרון, והוא שיתאפשר איכשהו מעבר של כוחות הצלה, חירום וכולי גם בשטח של המסילות.
גיתית שיינין: הבעיה היא כזו; ברגע שאין כל תיאום עם מרכז הבקרה או איזה שהיא צורה של הודעה על הרכבות, שערו בנפשכם שייכנס אמבולנס על המסילה, הרכבת הזו מיועדת לנסוע בצורה כזו שהיא בונה על זה שיש לה גל ירוק, נקרא לזה ככה, או היא מתוכננת לנסוע על רמזורי העדפה, ולכן הוא מראש צריך להרגיל את עצמו לצפות לאור ירוק ולא להאט ונכנס לו עכשיו אמבולנס או רכב משטרה על הנתיב באופן פתאומי.
גיתית שיינין: לטעמנו הנושא הזה הוא בעייתי והיה עדיף שזה ייעשה תוך כדי תיאום ברשת קשר חירום עם מרכז הבקרה של הרכבת.
שמחה אורנשטיין: למעשה נקיטת אמצעי זהירות שמדברים עליהם, הנהלים שנקבעו בין כוחות הביטחון לבין הרכבת הקלה, זה בדיוק מה שאומרת גיתית וכך זה עובד היום, פונים למרכז הבקרה והוא מאשר את העלייה.
שמחה אורנשטיין: יש לנו לצערנו מקרים שאמבולנסים עולים לפנות נוסעים וזאת הכוונה של אמצעי הזהירות.
הילה הדר: אנחנו לא רוצים לוותר, או אנחנו חושבים שזה מאוד חשוב לשמור על התנועה של רכב חירום וזה רק לשם מילוי תפקידו ורק בהתקיים התנאים האלה.
הילה הדר: זה תואם לתקנה אחרת שעוסקת בתנועה של רכבי חירום ואם המשטרה תרצה להוסיף, אז נשמח.
יצחק וקנין: גם היום במקרה חירום המשטרה נוקטת את כל האמצעים, אני לא פעם נתקל, במיוחד בתקופה שהיו הפיגועים, כשאוטובוס התפוצץ בלב ירושלים, עצרו את התנועה איפה שצריך, חסמו צירים, המשטרה עושה את כל מה שצריך ואני מאמין שלמשטרה יש את כל הגישה למרכז הבקרה שלכם להגיד 'לעצור את הרכבת במקום כזה.
יצחק וקנין: ..'.
יצחק וקנין: במצב חירום, כשיש פצועים---
גיתית שיינין: כל מה שאנחנו רוצים זה את התיאום.
יצחק וקנין: את יודעת, חלילה וחס שלא יהיה, המצב יכול להיות שאפילו הרכבת בעצמה נפגעת.
יצחק וקנין: הכל יכול להיות, אנחנו חיים במדינה ששום דבר לא צפוי בה.
יצחק וקנין: לכן אני סומך על כוחות הביטחון, על המשטרה, שהיא מתורגלת בדברים האלה ואני חושב ש---
גיתית שיינין: שוב, השאלה היא למה לא להכניס את ה---
דנית גלעד: לא להכניס בגלל שהכל תלוי נסיבות, רשום כאן 'תוך כדי נקיטת אמצעי זהירות על מנת למנוע סיכון', זה חלק מאמצעי הזהירות.
דנית גלעד: יכול להיות שהם לא יהיו אמצעי הזהירות הבלעדיים, יכול להיות שבאותו רגע ממש ההודעה עדיין לא תגיע, זה גם ייתכן, הכל תלוי בנסיבות.
גיתית שיינין: זו בדיוק הסכנה, זה מצב מאוד בעייתי שעלול לעקר את העניין של---
יצחק וקנין: יש לי שאלה למשטרה לגבי האמבולנסים, איך הקטע הזה מתבצע?
דנית גלעד: רכב ביטחון זה רכב שמדליק סירנה ואורות מהבהבים, גם באור אדום, כשהוא עושה את זה, הוא נדרש לנקוט אמצעי זהירות, הוא עושה את זה בזהירות.
דנית גלעד: הוא צריך להיות מודע לזה שהוא נכנס למקום שרכבת אמורה לעבור בו.
יצחק וקנין: אני לוקח את השאלה שלי על האמבולנס, זה מופיע ברכבי חירום.
גיתית שיינין: העניין הוא שאם יהיה לו פקוק, זה תמיד יהיה נתיב המילוט שלו.
גיתית שיינין: באופן קבוע.
יצחק וקנין: השאלה שלך מוצדקת, אבל יש לה פתרון והוא מתבצע היום, במיוחד במדינה שלנו שאנחנו כל הזמן בעליות וירידות של דברים, ונקווה שהשקט ימשיך לשרור במדינה.
יצחק וקנין: אבל הדברים האלה הם דברים בשגרה, זה לא דבר חדש שאת מחדשת לנו שעכשיו בגלל הרכבת צריך.
יצחק וקנין: אני מאמין שהפעולות שנעשות נעשות בזהירות, ולא פעם אנחנו רואים איך שאמבולנס עובר בתוך רמזור אדום ורכב משטרתי או רכב חירום אחר.
יצחק וקנין: הדברים האלה מתורגלים כבר ואני מאמין שמי שמבצע את הדבר הזה הוא יותר זהיר על עצמו כדי שחלילה וחס לא תהיה איזה תאונה.
דנית גלעד: יש נהלים לעניין הזה, כמובן שיתקשרו אליכם.
דנית גלעד: אני לא יודעת איך זה מבוצע לגבי אמבולנסים, אבל רכב משטרה כמובן שכן, השוטר חייב להודיע שהוא בתפקיד, זה נרשם ביומן, הוא לא יכול ככה סתם להחליט שהוא פתאום נוסע בנתיב רכבת מקומית, יש לזה כללים.
גיתית שיינין: מר אורנשטיין, אתה יכול להגיד לי אם מגן דוד אדום חויבו למשהו?
יצחק וקנין: גם מגן דוד אדום נכללים ברכב ביטחון.
שמחה אורנשטיין: גם מגן דוד אדום.
שמחה אורנשטיין: אני יכול להגיד לך שלצערנו בשבוע שעבר התעלפה אישה על הרכבת ועצרו את כל הרכבות בצורה מסודרת, הם עלו, פינו.
שמחה אורנשטיין: זה לא שייך לרכבת, אבל זה היה על המסילה, הכל היה מסודר.
שמחה אורנשטיין: אגב, עשינו תרגיל ביום ראשון שעבר ובתרגיל זה עבד, הם מודיעים, הם עולים.
שמחה אורנשטיין: עד היום זה עובד מאוד מסודר, ויתרה מזאת, היום אצל מפקד המחוז דובר שיהיו מעט מאוד אנשים שתהיה להם סמכות לעצור את הרכבות, שלא כל שוטר יכול לעצור את הרכבות.
שמחה אורנשטיין: אני חושב שזה הולך לכיוון מאוד מוסדר.
איתי עצמון: לגבי תקנה 38, בתקנת משנה (א) נאמר, 'לא ינהג אדם רכב או בעל חיים על פני מדרכה, שביל או נתיב שיועד וסומן לסוג מסוים של רכב או של עובר דרך מסוים, אלא לשם חצייתם, כדי להיכנס לחצרים או לצאת מהם'.